དགེ་བཤེས་མ་ཐོན་པའི་བཙུན་མ་ཚོས་གསང་སྔགས་སྦྱང་སྟེ་གསང་སྔགས་ཀྱི་ལག་འཁྱེར་འཐོབ་སོང་ན་ཆོས་ཕྱོགས་ནས་བཙུན་མའི་ལག་འཁྱེར་ཡོངས་སུ་རྫོགས་པ་ཐོབ་སོང་བ་རེད་ཟེར།ཟླ་འདིའི་ཕྱི་ཚེས་༡༥ནས་༢༦བར་ནོར་གླིང་བོད་ཀྱི་རིག་གཞུང་ཞིབ་འཇུག་ཁང་གི་ཉེ་འཁྲིས་བཙུན་དགོན་སྒྲོལ་མ་གླིང་དུ།དགེ་བཤེས་མའི་རྒྱུགས་སྤྲོད་དོ་དམ་ལྷན་ཚོགས་ཀྱི་གོ་སྒྲིག་འོགསྐབས་དྲུག་པའི་དགེ་བཤེས་མའི་རྒྱུགས་སྤྲོད་དེ་ཉིན་གྲངས་༡༡རིང་གནང་ཡོད་པ་དང་།ཐེངས་འདིའི་རྒྱུགས་སྤྲོད་ནང་རྒྱ་གར་དང་བལ་ཡུལ་གཉིས་ནས་བོད་ཀྱི་བཙུན་དགོན་ཁག་༤ཡི་ལོ་རིམ་དང་པོ་དང་གཉིས་པ།གསུམ་པ།བཞི་བ་བཅས་ཀྱི་བཙུན་མ་ཁྱོན་༤༥མཉམ་ཞུགས་གནང་ཡོད་འདུག